
"Μουσικές διαδρομές στον χώρο και στον χρόνο"

Εστουδιαντίνα «Μελωδίας Νήμα»

στο Ίδρυμα Μιχάλης Κακογιάννης

Tη Δευτέρα 26 Ιουνίου 2023, το Σπίτι της Κύπρου, με τη στήριξη του Υφυπουργείου Πολιτισμού, διοργάνωσε, στο Ίδρυμα Μιχάλης Κακογιάννης, τη συναυλία «Μουσικές διαδρομές στον χώρο και στον χρόνο» με την ορχήστρα Εστουδιαντίνα «Μελωδίας Νήμα». 

Συμμετείχαν:

Γεωργία Πέτρου, μαέστρος και πιάνο

Μαρία Ορφανίδου, τραγούδι

Λεύκιος Κουνούνης, τραγούδι και κιθάρα

Αντρέας Σάντης, μπάσο

Ραφαήλ Θουκή, μπαγλαμάς

Νικόλας Χαμπιαούρης, μπουζούκι

Σωκράτης Ιωάννου, μπουζούκι

Γιώργος Μουλλωτός, ντραμς και τουμπελέκι

Αγγελική Ευριπίδου, βιολί

----------------------------------------------------------------------
Η ορχήστρα αποτελείται από δέκα μέλη: δύο πιάνα, δύο μπουζούκια, μπαγλαμά, βιολί, ντραμς/τουμπελέκι, μπάσο, δύο φωνές, κιθάρα. Η δράση της ξεκίνησε το 2009, όπου συμμετείχε ανελλιπώς στους Παγκύπριους Αγώνες Μουσικής, λαμβάνοντας Πρώτα Παγκύπρια Βραβεία, σε φεστιβάλ Μουσικής, όπως το Schoolwave, στο οποίο έπαιξε στην έναρξη του 1ου Schoolwave Κύπρου.  Εκπροσώπησε την Κύπρο στο Φεστιβάλ Θεάτρου Μαρινάντο στο Οστούνι της Ιταλίας, που διοργάνωσε το Υπουργείο Δασών της Ιταλίας παρουσιάζοντας το Θεατρικό, «Καρέτα Καρέτα».  Η Εστουδιαντίνα είναι ένα ιδιαίτερο είδος ορχήστρας, όπου κυριαρχούν τα έγχορδα και το ρεπερτόριο της βασίζεται κυρίως σε παραδοσιακά ακούσματα. «Δεν κάνουμε αποτύπωση και αναβίωση στυλ και παιξίματος, αλλά προτείνουμε το δικό μας ύφος».  Πραγματοποίησε τέσσερις συναυλίες το 2023 και αποκόμισε εξαιρετικές κριτικές τόσο από Μουσικολόγους όσο και μουσικούς/κριτικούς.  Παίζουν με αγάπη και πάθος για τη μουσική με στόχο να οδηγήσουν του ακροατές τους σε όμορφα μουσικά μονοπάτια και διαδρομές.

